open-index/open-wikipedia-markdown huggingface dataset:
Sam Rockwell

**Sam Rockwell** (* 5. november 1968, Daly City, Kalifornia, USA) je americký herec. 

Svoju filmovú kariéru začal v roku 1989 vo filme *Clownhouse*. Neskôr hral napríklad vo filmoch *[[Zelená míľa]]* *(1999), Charlieho anjeli* (2000), *Posledná lúpež* (2001) a *Moon* (2009). V roku 2012 hral jednu z hlavných úloh vo filme *Sedem psychopatov* režiséra Martina McDonagha.

Za rolu policajta vo filme *Tri billboardy kúsok za Ebbingom* (*Three Billboards Outside Ebbing, Missouri* z roku 2017 získal ceny  Oscar, BAFTA i Zlatý glóbus a dve Screen Actors Guild Award za výkon vo vedľajšej úlohe.

## Referencie

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Filmoví producenti USA
Kategória:Držitelia Oscara za najlepší mužský herecký výkon vo vedľajšej úlohe
Kategória:Držitelia ceny Zlatý glóbus za najlepší mužský herecký výkon vo vedľajšej úlohe
Kategória:Držitelia ceny BAFTA za najlepšieho herca vo vedľajšej úlohe
Kategória:Držitelia ceny Independent Spirit Award
Kategória:Držitelia ceny Satellite Award
Kategória:Držitelia Screen Actors Guild Award
Kategória:Osobnosti z Kalifornie
Moho spevavý

**Moho spevavý** (lat. *Moho braccatus*; po anglicky *Kaua‘i ‘ō‘ō* alebo *Kauai oo*, po havajsky  *ʻōʻōʻāʻā*) bol vták z (pravdepodobne) vyhynutej čeľade mohovité (*Mohoidae*). Obýval lesy na ostrove Kauai (Havajské ostrovy), bol to tunajší endemit. Meral 1921,5 cm a bol na rozdiel od ostatných vtákov z rodu s čiastočne žltým perím iba tmavo sfarbený, len so žltými nohami. Živil sa nektárom či bezstavovcami.

Moho vyhynul následkom ničenia biotopu, introdukciou nových predátorov a komáre, ktorí sa usadili v nížinách a prenášali na vtáky choroby. Vo vyšších nadmorských výškach hrozilo nebezpečenstvo hurikánov. Posledné pozorovanie moha spevavého sa v literatúre uvádza na rok 1987 alebo 1985. 

## Referencie

## Iné projekty

Kategória:Mohoidae
Kategória:Vymreté vtáky podľa IUCN
Malá cena Žiliny

**Malá cena Žiliny** je bridžový turnaj, ktorý sa konáva vo februári alebo v marci v žilinskom hoteli Polom. Turnaj je špecifický tým, že sa na ňom popri skúsených hráčoch zúčastňuje aj veľké množstvo bridžovej mládeže. Prvýkrát sa turnaj konal v roku 2013.

## Víťazi
*2013 Adam KubicaKarol Lohay
*2014 Mirko HorňákTibor Menyhért
*2015 Peter DubnickýAlojz Zlacký
*2016 Eduard VeleckýJuraj Kvoček
*2017 Martin VodičkaJuraj Kvoček
*2018 Adrian BakalarzJerzy Skwark
*2019 Vladimír Munka - Tibor Menyhért

## Zdroje
*Články na webe Košického bridžového klubu
*Ročník 2017 na stránke Národného bridžového centra
*Ročník 2017 na stránke Slovenského bridžového zväzu
*Ročník 2018 na stránke Slovenského bridžového zväzu

Kategória:Bridž na Slovensku
Kategória:Bridžové súťaže
Kategória:Šport v Žiline
Call Me (skladba Blondie)

„**Call Me**“ je skladba americkej new wave skupiny Blondie, a zároveň ústrednou skladbou k filmu *[[Americký gigolo]]* (1980). V USA bola vydaná ako singel začiatkom roku 1980, pričom na šesť po sebe idúcich týždňov obsadil 1. miesto v americkom rebríčku Billboard Hot 100. Takisto sa stal hitom na 1. mieste v Spojenom kráľovstve a Kanade.

## Pozície v rebríčkoch

## Referencie

## Zdroj

Kategória:Single z 1980
Kategória:Piesne z 1979
Kategória:Piesne skupiny Blondie
Kategória:Piesne z filmov
Kategória:Polydor Records
Kategória:Viacjazyčné piesne
Súčanka (prírodná pamiatka)

**Súčanka** je prírodná pamiatka v správe štátnej ochrany prírody Biele Karpaty.

Nachádza sa v katastrálnom území obcí Dolná Súča, Hrabovka a Skalka nad Váhom v okrese Trenčín v Trenčianskom kraji. Územie bolo vyhlásené v roku 1983 na rozlohe 6,77 ha. Ochranné pásmo nebolo určené.

Predmetom ochrany je: *Zachovalý fragment podhorského potoka a jeho brehových porastov pre vedecké a výskumné ciele, ako aj významná ekostabilizačná funkcia. *

## Referencie

## Pozri aj
*Súčanka

## Externé odkazy
* 
* Chránené územia, Štátna ochrana prírody Slovenskej republiky

## Zdroj

Kategória:Prírodné pamiatky v Trenčianskom kraji
Kategória:Chránené územia v okrese Trenčín
Kategória:Dolná Súča
Kategória:Skalka nad Váhom
Kategória:Hrabovka (okres Trenčín)
Osveta (časopis)

**Osveta** bol časopis, ktorý vychádzal na Slovensku po prvej svetovej vojne. 

Časopis Osveta vychádzal s podnázvom Časopis venovaný pre poučenie a vzdelanie slovenského ľudu. Vychádzal v Malackách každú sobotu. 

## Vydavateľské údaje
* hlavný redaktor : Ivan Dérer
* zodpovedný redaktor : František Hrebíček, neskôr Michal Malík
* tlačiar : A. Wiesner

## Periodicita
* roč. 1 - 1919 - 26 čísiel - po 4 strany

Časopis vychádzal od januára do júla 1919.

## Časopis v elektronickej podobe
* ''Osveta'' - dostupné v Digitálnej knižnici UKB

## Zdroje
* OSVETA. In: Bibliografia slovenských a inorečových novín a časopisov z rokov 1919 - 1938. Zost. Mária Kipsová a kolektív. Martin : Matica slovenská, 1968. 1074 s.

Kategória:Týždenníky na Slovensku
Varínske podolie

**Varínske podolie** je geomorfologický podcelok Žilinskej kotliny.

## Vymedzenie
Rozkladá sa východne od Žiliny a zahŕňa celú Terchovskú dolinu a povodie Varínky. Územie v tvare trojuholníka je vklinené medzi Malú Fatru a Kysuckú vrchovinu. Z juhozápadu ho ohraničuje údolie Váhu, západne od Varína nadväzuje Žilinská pahorkatina, severná hranica oddeľuje Kysucké bradlá a na juhovýchode sa ostro dvíha Krivánska Fatra. Na juhu malá časť Varínskeho podolia susedí s Lúčanskou Fatrou.

## Ochrana územia
Takmer celé územie (mimo malej časti na juhozápade) patrí do ochranného pásma Národného parku Malá Fatra. Na riečke Varínka je prírodná pamiatka Krasniansky luh.

## Osídlenie
Vo Varínskom podolí ležia obce Terchová, Belá, Stráža, Dolná Tižina, Krasňany, Varín a Nezbudská Lúčka. Dopravne toto územie obsluhuje cesta Žilina – Párnica, južným okrajom vedie železničná trať Žilina – Košice a jedinečné dopravné spojenie vytvára kompa v Nezbudskej Lúčke.

## Pozri aj
* Žilinská kotlina

## Referencie

## Iné projekty

Kategória:Žilinská kotlina
Kategória:Podolia na Slovensku
Kategória:Geomorfologické podcelky na Slovensku
Domanižská kotlina

**Domanižská kotlina** je geomorfologický podcelok Žilinskej kotliny.

## Vymedzenie
Kotlina sa nachádza na severozápadnom Slovensku a zaberá juhozápadnú časť žilinského okresu s presahom do okresu Považská Bystrica v Trenčianskom kraji. Tvorí výbežok Žilinskej kotliny, s ktorej Rajeckou kotlinou ju spája krátky úsek západne od Rajca. Mierne esovité územie je zovreté zo severu Súľovskými skalami, podcelkom Súľovských vrchov, z juhu Zliechovskou hornatinou, podcelkom Strážovských vrchov a na severovýchode nadväzuje Rajecká kotlina, podcelok Žilinskej kotliny.

Územie odvodňujú tri hlavné vodné toky; na severe Čierňanka, ústiaca do riečky Rajčanky, v strednej časti Domanižanka a v južnej Pružinka, obe smerujúce západným smerom do Váhu.

## Doprava
Dopravnou tepnou územia je cesta II/517 z Považskej Bystrice do Rajca, na ktorú sa pripájajú cesty nižšej kategórie.

## Osídlenie
Na území kotliny ležia obce Malá Čierna a Veľká Čierna v okrese Žilina a Čelkova Lehota, Domaniža, Ďurďové, Malé Lednice a Pružina v okrese Považská Bystrica. 

## Referencie

Kategória:Žilinská kotlina
Kategória:Kotliny na Slovensku
Kategória:Geomorfologické podcelky na Slovensku
Vysoké Javorníky

**Vysoké Javorníky** sú geomorfologický podcelok Javorníkov. Ležia v severozápadnej časti Trenčianskeho a v západnej časti Žilinského kraja.

## Vymedzenie
Podcelok sa nachádza na Hornom Považí a vytvára pás územia medzi Nízkymi Javorníkmi a štátnou hranicou s Českom. V jednoduchosti územie vymedzuje údolie Bielej vody a Lysiek na juhozápade, potom na západe spomínaná hranica, na severe i východe údolie Kysuce a juhovýchodná hranica vedie pásmom zníženín. 

Susedné krajinné celky sú na území Slovenska Zadné vrchy a Hornokysucké podolie v rámci Turzovskej vrchoviny, východným susedom je Krásňanská kotlina, podcelok Kysuckej vrchoviny a na juhu nadväzujú Nízke Javorníky. Juhozápadný okraj vymedzuje hranica s Kýčerskou hornatinou, podcelkom Bielych Karpát a na severozápade vedie štátna hranica. 

### Časti
* Javornícka hornatina
* Rakovská hornatina
* Lazianska vrchovina
* Lysianska brázda

## Osídlenie
Územie je charakteristické priečnymi dolinami s kopaničiarskym osídlením a jediným mestom, ležiacim vo Vysokých Javorníkoch je Čadca. Dopravu zabezpečuje sieť ciest III. triedy, okrajom územia vedú cesty i železničné trate nadnárodného významu.

## Pozri aj
* Geomorfologické členenie Slovenska
* Javorníky

## Referencie

Kategória:Javorníky
Kategória:Geomorfologické podcelky na Slovensku
Epikrates

**Epikrates** alebo **Epikratés** (*Epikrates*, iný prepis: *Epikratés*, ) môže byť:

* grécky komický básnik v 4. stor. pred Kr., pozri Epikrates z Ambrakie
* aténsky politik v 4. stor. pred Kr., pozri Epikrates z Atén
* aténsky archón v roku 147 pred Kr., pozri Epikrates (archón)
* grécky sochár v 2. stor. pred Kr., pozri Epikrates z Rodosu
* grécky sochár z prelomu 2. a 1. stor. pred Kr., pozri Epikrates (syn Apollónia)
* grécky architekt v 2. stor. pred Kr., pozri Epikrates (architekt)
* starogrécky architekt, pozri Epikrates (syn Hagea)

## Pozri aj
* Epicrates, rod hadov z čeľade veľhadovitých
Bocian čiernozobý

**Bocian čiernozobý** (*Ciconia boyciana*) je druh brodivca z čeľade bocianovité (*Ciconiidae*). V lete žije na Sibíri, v Mandžusku a Kórei, zimuje v južnejších oblastiach. Je možné ho nájsť napríklad aj na Filipínách, v Japonsku, Tchaj-wane alebo Mjanmarsku. Z dôvodu straty prirodzeného prostredia, nadmernému rybolovu a lovu patrí od roku 1994 medzi ohrozené druhy a jeho populácia klesá.

Tento vták meria 110115 cm, perie má biele, krídla čiastočne čierne, zobák je dlhý a čierny. Svoju potravu (napríklad ryby) vyberajú bociany z plytkej vody. Hniezdi od apríla v kolóniách na stromoch, slúžiť môžu i umelé konštrukcie. Inkubácia trvá 32 až 35 dní, úspešnosť chovu zvyšuje dostatok dažďov.

## Referencie

## Iné projekty

Kategória:Bocianovité
Kategória:Najmenej ohrozené druhy
Wołoszyński Stawek

**Wołoszyński Stawek** () je neveľké morénové pliesko stojace niekoľko desiatok metrov na sever od Polany pod Wołoszynem vo výške  v Bielovodskej doline () na poľskej strane Vysokých Tatier. Pri nízkom stave vodnej hladiny sa rozdeľuje na dve plieska alebo vysychá, i keď zriedka. Jeho rozmery sú malé, niekoľkometrové.

## Turistika
* Turistická značka čierna – z Polany pod Wołoszynem na Rusinowu Polanu. Čas túry tam a potom späť je rovnaký: 30 min.

## Iné projekty

## Externé odkazy
* Poloha na turistickej mape

## Zdroj

Kategória:Plesá poľských Tatier
Menippos z Kosu

**Menippos** () bol grécky sochár v 3. storočí pred Kr. 
 
Menippos, grécky sochár (bronziar) z ostrova Kos, tvoril zrejme v 2. polovici 3. stor. pred Kr. Nezachovala sa od neho žiadna socha, známe sú ale jeho dve signatúry z podstavcov sôch, objavené v archeologických lokalitách miest Lindos a Kameiros na ostrove Rodos.
 
Nápis na podstavci z Lindosu, datovaný do roku 225 pred Kr., hlása, že tento podstavec bol základňou sochy, ktorú zhotovil spolu so sochárom Mnasitimom z Rodosu: 

::- text v starogréčtine
 
Nápis na podstavci z mesta Kameiros, datovaný do roku 210 pred Kr., uvádza mená významných osôb mesta (správcov svätýň, kňazov atď), ktorí jeho bronzovú sochu venovali bohom.
      
## Referencie a bibliografia

 
Kategória:Sochári starovekého Grécka
Nízke Javorníky

**Nízke Javorníky** sú geomorfologický podcelok Javorníkov. Ležia v severozápadnej časti Trenčianskeho a v západnej časti Žilinského kraja.

## Vymedzenie
Nachádzajú sa na Hornom Považí a vytvárajú pás územia medzi Váhom a podcelkom Vysoké Javorníky. Susedné krajinné celky sú na západe Kýčerská hornatina a Kobylináč, podcelok Bielych Karpát, na severe Vysoké Javorníky, východne sú to podcelky Kysuckej vrchoviny Krásňanská kotlina, Vojenné a Kysucké bradlá. V blízkosti Žiliny nadväzuje Žilinská pahorkatina, podcelok Žilinskej kotliny a Manínska vrchovina, patriaca pod Súľovské vrchy. Po toku rieky Váh nasleduje Považské podolie s podcelkami Bytčianska kotlina, Podmanínska pahorkatina a Ilavská kotlina. 

### Časti
* Púchovská vrchovina
* Javornícka brázda
* Rovnianska vrchovina
* Ochodnická vrchovina
* Kysucká kotlina

## Osídlenie
Územie je charakteristické priečnymi dolinami s pomerne hustým osídlením. Na okraji Nízkych Javorníkov ležia stredne veľké mestá - Kysucké Nové Mesto, Žilina, Považská Bystrica a Púchov. Dopravu zabezpečuje sieť ciest III. triedy, okrajom územia vedú cesty i železničné trate nadnárodného významu.

## Pozri aj
* Geomorfologické členenie Slovenska
* Javorníky

## Referencie

Kategória:Javorníky
Kategória:Geomorfologické podcelky na Slovensku
Río Grande (mesto v Argentíne)

**Río Grande** je mesto nachádzajúce sa v provincii Tierra del Fuego, Antártida e Islas del Atlántico Sur v južnej Argentíne. Je sídlom departmentu Río Grande. Leží v Ohňovej zemi na pobreží Atlantického oceánu. Pri sčítaní ľudu v roku 2010 malo mesto 66 475 obyvateľov. V roku 2017 sa počet obyvateľov mesta odhadoval na 84 200 ľudí.

Mesto bolo založené v roku 1921 v súvislosti s osídľovaním Patagónie. V oblasti sa nachádzali výborné pastviny vhodné pre chov hovädzieho dobytka a iných hospodárskych zvierat, čo umožnilo rast populácie oblasti, ako i založenie mesta, pričom toto bolo založené ako farmárska kolónia. Río Grande je najväčšie mesto provincie Tierra del Fuego a súčasne jej priemyselné centrum.

## Referencie

## Iné projekty

## Externé odkazy
* Stránka mesta

Kategória:Mestá v provincii Tierra del Fuego, Antártida e Islas del Atlántico Sur
Kategória:Prístavné mestá v Argentíne
Kategória:Prístavné mestá Atlantického oceánu
Dolina Czarna Gąsienicowa

**Dolina Czarna Gąsienicowa** je dolina, ktorá zaberá juhovýchodnú časť Doliny Gąsienicowej v poľskej časti Vysokých Tatier. Meria . Nachádza sa na mieste rozšírenia Doliny Suchej Wody Gąsienicowej, ťahá sa od ústia Czarnego Potoka () ku Suchej Wode a ďalej až po východný hrebeň Swinice na úseku od Zawratowej Turni po Skrajny Granat. Na východe sa do nej zvažujú svahy Wierchu pod Fajki a chrbát Żółtej Turni. Na západe je od Doliny Zielonej Gąsienicowej oddelená horským hrebeňom, ktorý vytvára Mały Kościelec a Kościelec (Grań Kościelców).

Dolina Czarna Gąsienicowa má niekoľko poschodí:
* dolná časť – Las Gąsienicowy pri ústí Czarnego Potoka
* Kocioł Czarnego Stawu Gąsienicowego s Czarnym Stawem
* Kocioł Zmarzłego Stawu Gąsienicowego so Zmarzłym Stawem
* Kościelcowy Kocioł
* Dolinka Kozia
V relatívne rovnej dolnej časti Doliny Czarnej Gąsienicowej sa nachádza populárna Chata PTTK Murowaniec, ktorá je východiskom túry na Orlu Perć.

## Turistika
*  – z Chaty PTTK Murowaniec k Czarnemu Stawu Gąsienicowemu a na Zawrat. Čas túry z chaty Murowańiec na Zawrat: 2:20 h, ↓ 1:50 h
*  – z Murowańca na Wierchporoniec cez Las Gąsienicowy, Rówień Waksmundzką, Gęsiu Szyjęu a Rusinowu Polanu. Čas túry: 3:50 h, a naspäť 4:15 h
*  – z Murowańca cez Las Gąsienicowy a cez Dolinu Pańszczycu na sedlo Krzyżne. Čas túry: 2:45 h, ↓ 2:05 h
* Turistická značka čierna – od severného brehu Czarnego Stawu po chodníku na Mały Kościelec a ďalej na sedlo Karb a Kościelec. Čas túry na Karb: 40 min, ↓ 30 min
*  – od východného brehu Czarnego Stawu od modrej značky sa oddeľuje chodník so žltou značkou na Skrajny Granat. Čas túry: 1:45 h, ↓ 1:20 h
*  – od Zmarzłego Stawu na Koziu Przełęcz. Čas túry: 1 h, ↓ 50 min
*  – od zelenej značky sa oddeľuje žltá ponad Zmarzłym Stawom, vedie na Zadni Granat. Čas túry: 1:15 h, ↓ 1:05 h
* Turistická značka čierna – sa oddeľuje od zelenej a vedie Żlebom Kulczyńskiego na Przełączku nad Dolinkou Buczynowou. Čas túry: 1 h, ↓ 50 min.

## Iné projekty

## Externé odkazy
* Poloha na turistickej mape

## Zdroj
*

Kategória:Doliny poľských Tatier
Európske hlavné mesto športu

**Europské hlavné mesto športu** je titul, ktorým je každý rok označené jedno z európskych miest. Po vzore európskeho hlavného mesta kultúry udeľuje ACES (European Capital of Sport Association) tento titul už od roku 2001. Cieľom projektu je oceniť význam športu v danom meste a podporiť jeho ďalší športový rozvoj.

Každý rok je vybrané jedno Európske hlavné mesto športu (mesto s viac ako 499 999 obyvateľmi), ďalej niekoľko Európskych miest športu (mesta s 25 000 až 499 999 obyvateľmi) a tiež niekoľko Európskych malomiest športu (do 25 000 obyvateľov). Od roku 2013 sa novo vyhlasuje tiež Najlepšie európske športové zariadenie.

## Európske hlavné mesto športu
Chronologický zoznam hlavných miest:

## Európske mesto športu
Okrem hlavného, sa udeľuje aj titul Európske mesto športu.

## Ocenenia športu na Slovensku
V roku 2016 boli titulom Európske mesto športu ocenené Košice, ako vôbec prvé mesto na Slovensku od začiatku udeľovania týchto titulov. O rok neskôr získala titul Banská Bystrica. V roku 2018 získalo titul mesto Nitra. V roku 2019 mesto Michalovce a v roku 2020 Trnava.

## Referencie

* 

## Externé odkazy
* Oficiálna stránka organizácie

Kategória:Šport v Európe
Celebration (skladba Kool & the Gang)

„**Celebration**“ je skladba americkej skupiny Kool & the Gang z roku 1980. Vydaná bola ako singel z albumu *[[Celebrate!]]*. Dňa 7. februára 1981 dosiahla 1. miesto v americkom rebríčku Billboard Hot 100, kde sa na tejto pozícii udržala dva týždne. V britskom rebríčku UK Singles Chart

## Kompozícia
Skladba „Celebration“ je zložená v tónine cis mol v bežnom takte, a napísaná za pomoci všetkých členov skupiny. Tempo skladby je 123 úderov za minútu, pričom vokálny rozsah skupiny sa pohybuje od D♭4 to A♭5.

## Pozície v rebríčkoch

## Verzia Kylie Minogue

V roku 1991 bola vytvorená coververzia skladby „Celebration“ austrálskou speváčkou-skladateľkou Kylie Minogue. Vydaná bola ako singel v roku 1992 pre jej štvrtý štúdiový album *[[Let’s Get to It]]*, avšak nakoniec sa v albume neobjavila. Neskôr v jej albume najväčších hitov *Greatest Hits* bola vydaná ako druhý singel albumu. V Spojenom kráľovstve obsadil 20. miesto a V Austrálii 21. miesto. Videoklip k skladbe bol natočený v Rio de Janeiro.

### Formáty a zoznamy skladieb
These are the formats and track listings of major single releases of Minogue's version of "Celebration".

**CD singel**
# "Celebration"
# "Celebration" 
# "Let's Get to It"  – 4:52

**7" singel**
# "Celebration"
# "Let's Get to It" – 3:50

**12" singel**
# "Celebration" 
# "Let's Get to It"  – 4:52

**Austránsky CD singel**
# "Celebration"
# "Celebration" 
# "Too Much of a Good Thing"

**Japonský CD maxi singel**
# Celebration
# Celebration (Have A Party Mix)	
# Celebration (Techno RAVE Remix)
# Let's Get To It (7" Mix)	
# Let's Get To It (12" Mix)

### Pozície v rebríčkoch

## Referencie

## Zdroj

Kategória:Piesne z 1980
Kategória:Single z 1980
Kategória:Kool & the Gang
Kategória:Piesne Kylie Minogue
Kategória:Post-disco piesne
Kategória:Piesne o hudbe
Mirek Tóda

Mgr. **Miroslav „Mirek“ Tóda** (* 31. január 1980, Kráľovský Chlmec, ČSSR) je slovenský novinár. Od roku 2015 pôsobí v redakcii *[[Denník N|Denníka N]]*.

## Život
Vysokoškolské štúdium absolvoval v študijnom programe žurnalistikapolitológia na Filozofickej fakulte Univerzity Komenského v Bratislave (ukončené v roku 2002). Vo svojej diplomovej práci sa zameriaval na pôsobenie vojnových reportérov.

Pred parlamentnými voľbami v roku 1998 sa podieľal na príprave a realizácii volebného autobusu denníka *[[SME]]* „Nedaj si vziať svoj hlas“. Dva roky pôsobil ako zahranično-politický redaktor týždenníka *[[Plus 7 dní]]*. Od októbra 2004 do decembra 2014 pracoval v zahranično-politickom oddelení redakcie denníka *SME*, ktorému v druhej polovici obdobia svojho pôsobenia šéfoval. Od januára 2015 pôsobí v redakcii *[[Denník N|Denníka N]]* ako editor a reportér. Vo svojej novinárskej tvorbe sa zameriava na zahraničné spravodajstvo. Ako zahranično-politický reportér bol vyslaný do Gruzínska počas vojny v Južnom Osetsku (2008) a na Ukrajinu, kde chodí na pravidelné reportážne cesty od oranžovej revolúcie (2004).

Je manželom novinárky Moniky rod. Žemlovej, ktorá pôsobí ako redaktorka domáceho spravodajstva v *Denníku N*. Spolu majú dve deti (syna a dcéru).

## Referencie

## Externé odkazy
* Zoznam článkov Mirka Tódu na *[[Denník N|Denníku N]]*
* Zoznam článkov Mirka Tódu na denníku *[[SME]]*

Kategória:Osobnosti z Kráľovského Chlmca
Kategória:Slovenskí novinári
Kategória:SME
Kategória:Denník N
Kategória:Absolventi Filozofickej fakulty Univerzity Komenského v Bratislave
David Baltimore

Profesor **David Baltimore** (* 7. marec 1938, New York, New York, USA† 6. september 2025, Woods Hole, Massachusetts, USA) bol americký mikrobiológ, priekopník genetického inžinierstva.

Je autorom Baltimorovej klasifikácie vírusov z roku 1971. V roku 1975 získal spolu s Renatom Dulbecco a Howardom Martinom Temin Nobelovu cenu za fyziológiu a lekárstvo za „*prínos rozvoja onkovirológie*“.

Je členom Pápežskej akadémie vied (od 1978) a Národnej akadémie vied Spojených štátov amerických. Bol prezidentom Rockefellerovej univerzity (19901991), Caltechu (19972006) a American Association for the Advancement of Science (2007).

## Referencie

## Iné projekty

## Externé odkazy
* site David Baltimore 
* Autobiography 
* David Baltimore's seminars: "Danger from the Wild: HIV, Can We Conquer It?" 
* PBS interview with Baltimore on AIDS, hepatitis, vaccines and science politics 

## Zdroj

Kategória:Mikrobiológovia USA
Kategória:Členovia Pápežskej akadémie vied
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Členovia Francúzskej akadémie vied
Kategória:Zahraniční členovia Kráľovskej spoločnosti
Kategória:Nositelia Nobelovej ceny za fyziológiu alebo medicínu
Kategória:Nositelia National Medal of Science
Kategória:Nositelia Nobelovej ceny z USA
Kategória:Osobnosti z New Yorku
Still Got the Blues (For You)

„**Still Got the Blues (For You)**“ je skladba severoírskeho gitaristu Garyho Moora. Pôvodne bola vydaná ako titulná skladba albumu *[[Still Got the Blues]]*. Vydaná bola ako singel, ktorý v máji 1990 dosiahol 31. miesto v britskom rebríčku UK Singles Chart. Taktiež je jediným singlom v Moorovej sólovej kariére, ktorý sa dostal do amerického rebríčka Billboard Hot 100, kde dňa 16. februára 1991 obsadil 97. miesto. V skladbe hrá Moore gitarové sóla na gitare Les Paul Standard Guitar.

## Zoznam skladieb
#"Still Got the Blues (For You)" - 4:12
#"Left Me with the Blues" - 3:04

## Zostava
* Gary Moore - hlavné vokály, sólová gitara a rytmická gitara
* Don Airey - klávesy
* Gavyn Wright - strunové nástroje
* Andy Pyle - basová gitara
* Graham Walker - bicie

## Referencie

## Zdroj

Kategória:Gary Moore
Kategória:Single z 1990
Kategória:Piesne z 1990
Kategória:Rockové balady
Kategória:Bluesrockové piesne
Kategória:Single Virgin Records
Tolhuin

**Tolhuin** je mestečko nachádzajúce sa v provincii Tierra del Fuego, Antártida e Islas del Atlántico Sur v južnej Argentíne. Je sídlom departmentu Tolhuin a leží v Ohňovej zemi. Pri sčítaní ľudu v roku 2010 malo mesto 2 626 obyvateľov.

Mesto bolo založené v roku 1972 v snahe zvýšiť osídlenie oblasti. Už v roku 1982 mala osada 250 obyvateľov. V roku 1995 získalo mesto vďaka neustálemu rastu populácie vlastné samosprávne orgány. Mesto sa nachádza vedľa jazera Fagnano, v okolí je tiež množstvo lesov, takže oblasť navštevuje stále viac turistov. Významnou ekonomickou zložkou mesta je ťažba dreva.

## Referencie

## Iné projekty

## Externé odkazy
* Stránka mesta

Kategória:Mestá v provincii Tierra del Fuego, Antártida e Islas del Atlántico Sur
Idris Elba

**Idris Elba**, celým menom **Idrissa Akuna Elba** (* 6. september 1972, Londýn, Spojené kráľovstvo) je britský herec, hudobník a DJ.

## Životopis
V televízii sa prvýkrát objavil v roku 1994, v roku 1999 hral v seriáli *Dangerfield*. Toho istého roku debutoval vo filme - predstavil sa vo francúzskom filme *Svokra*. V rokoch 2002 až 2004 pôsobil v seriáli *The Wire - Špina Baltimoru*. 

Neskôr hral napríklad vo filmoch *28 týždňov* (2007), *Americký gangster* (2007), *Maturitný ples* (2008), *Parchanti* (2010), *Ghost Rider 2* (2012), *[[Prometheus (film)|Prometheus]]* (2012), *Mandela: Dlhá cesta k slobode* (2013) či *Star Trek: Do neznáma* (2016). Roku 2016 tiež prepožičal svoj hlas postave náčelníka Boga vo filme *Zootropolis: Mesto zvierat*. V rokoch 2010 - 2015 stvárnil titulnú postavu v seriáli *Luther* (v roku 2011 získal Zlatý glóbus pre najlepšieho herca v miniseriáli alebo v televíznom filme). Od roku 2011 hrá vo filmovej sérii Marvel Cinematic Universe postavu Heimdall (filmy *[[Thor (film)|Thor]]* (2011), **' (2013), ''[[Avengers 2: Vek Ultrona]]'' (2015) a **' (2017)).

Pod umeleckým menom DJ Big Driis pôsobí tiež ako diskdžokej. Ako hudobník sa podieľal na skladbách viacerých hip hopových interpretov (napr. Jay-Z alebo Pharoahe Monch), sám vydal niekoľko vlastných hip hopových EP.

## Referencie


## Iné projekty

## Externé odkazy
* 
* 

## Zdroj

Kategória:Anglickí filmoví herci
Kategória:Anglickí televízni herci
Kategória:Anglickí hudobníci
Kategória:Anglickí dídžeji
Kategória:Držitelia ceny Independent Spirit Award
Kategória:Osobnosti z Londýna
Kategória:Držitelia Screen Actors Guild Award
Staw Staszica

**Staw Staszica** (, ,  je malé ľadovcové jazero na dne Doliny za Mnichem na poľskej strane Vysokých Tatier. Leží vo výške asi . Keď je vysoký stav vody (čo nebýva každý rok) meria na dĺžku viac ako 200 metrov a na niektorých miestach zaplavuje turistický chodník na Chałubińského bránu. V suchom období sa jazierko delí na dva. Potom juhozápadné pliesko sa nazýva Wyżni Staw Staszica a severovýchodné Niżni Staw Staszica. Pleso nesie meno poľského politika, vedca Stanisława Staszica. 

## Turistika
*  z prahu Doliny za Mnichem na Chałubińského bránu. Čas túry: 1 h, ↓ 45 min.

## Iné projekty

## Externé odkazy
* Poloha na turistickej mape 

## Zdroj

Kategória:Plesá poľských Tatier
Viktor Vincze

**[[JUDr.]]** **Viktor Vincze** (* 27. január 1991, Galanta) je slovenský televízny moderátor, redaktor, pilot a novinár. Dlhé roky bol jednou z tvárí TV Markíza, kde do mája 2025 moderoval hlavnú spravodajskú reláciu *[[Televízne noviny (TV Markíza)|Televízne noviny]]*. Známym sa stal aj vďaka účikovaniu v šou Tvoja tvár znie povedome. V roku 2017 sa zosobášil s moderátorkou Adelou Vinczeovou.

## Osobný život
Narodil sa 27. januára 1991 v Galante, matke Renáte a otcovi Viktorovi. Má jedného súrodenca, brata Tomáša. 

V októbri 2016 potvrdil vzťah s moderátorkou Adelou Vinczeovou, vtedy Banášovou. Na Valentína, 14. februára 2017 ju požiadal o ruku v priamom prenose ''Telerána''. Za masívnej pozornosti verejnosti a médií sa zosobášili 10. júna 2017. Mediálna hodnota udalosti presiahla milión eur.

30. októbra 2017 na sociálnej sieti zverejnil status, ktorým priznal problémy s plodnosťou. Otvoril tým debatu o dramatickom zhoršení kvality spermií u mladých mužov.Plodnosť mužov je na tom vraj naozaj zle. Bývalý hlavný odborník ministerstva zdravotníctva pre reprodukčnú medicínu Markíze povedal, že v čase, keď on končil medicínu, našli v jednom mililitri ejakulátu 120 miliónov spermií. Dnes je rád, ak ich nájdu 15 miliónov na mililiter. O 87 percent menej.Odmalička sa venuje neprofesionálnemu divadlu.

## Vzdelanie
Vyštudoval Gymnázium Juraja Fándlyho v Šali a fakultu práva Paneurópskej vysokej školy v Bratislave, ktorú v roku 2016 ukončil rigoróznou skúškou a získaním titulu JUDr., doktor práv. 

V rokoch 2007 – 2008 absolvoval výmenný študentský pobyt v USA na strednej škole High Tech High International v San Diegu, Kalifornia.

## Kariéra
Vo veku 17 rokov začal pracovať ako moderátor v regionálnom Rádiu Max v Nitre. Začiatkom roka 2013 sa zúčastnil verejného konkurzu na pozíciu redaktora spravodajstva Televízie Markíza, kde v konkurencií 800 ľudí uspel. O rok neskôr začal moderovať denný magazín Reflex a v roku 2016 sa stal účinkujúcim prvej série šou ''Tvoja tvár znie povedome''. Spolu so Zlaticou Švajdovou-Puškárovou a Michalom Kovačičom moderoval volebné štúdio Parlamentných volieb 2016. V lete toho istého roka sa stal moderátorom *Prvých Televíznych novín* a v marci 2017 aj hlavnej spravodajskej relácie *[[Televízne noviny (TV Markíza)|Televízne noviny]].*
V roku 2021 bol mentorom pre deti v šou *[[Tvoja MINI tvár znie povedome|Tvoja Mini tvár znie povedome]]* a v roku 2022 začal moderovať 7. sériu tanečnej šou *[[Let’s Dance (slovenský televízny program)|Let's Dance]]*. Od júna 2022 bol moderátorom súťažnej relácie ''Na love''. 21. mája 2025 oznámil svoj koniec v televízii, kedy odmoderoval svoje posledné *Televízne noviny*.

## Ocenenia

## Referencie

## Iné projekty

Kategória:Osobnosti z Galanty
Kategória:Slovenskí novinári
Kategória:Slovenskí televízni moderátori
Kategória:Slovenskí letci
Kategória:Laureáti Bielej vrany
Eiréné (maliarka)

[náhľad|Eiréné, [Miniatúra (maliarstvo)|miniatúra z knihy *De Claris mulieribus* od Giovanniho Boccaccia, 15. stor.]]
**Eiréné**  (, ) bola grécka maliarka v 3. storočí pred Kr.   
 
Maliarka Eiréné, dcéra Kratina a Anaxandry, tvorila približne 3. storočí pred Kr. Učila sa a zrejme bola aj zamestnaná v dielni svojho otca.

Podľa rímskeho spisovateľa Plínia, ktorý sa vo svojich spisoch zmienil o niekoľkých gréckych maliarkach, medzi jej najznámejšie diela patril obraz dievčaťa z Eleusiny. Tieto obrazy sa najčastejšie maľovali na vybielené tabule, ktoré sa zvyčajne zavesili na steny vo verejnej budove (aj v súkromných domoch).
 
Podľa niektorých odborníkov bola tiež autorkou obrazov nymfy Kalypso, *starého muža, artistu (alebo gladiátora) Theodóra a slávneho tanečníka Alkisthéna*. 

## Referencie a bibliografia

 
Kategória:Maliari starovekého Grécka
Kategória:Ženy starovekého Grécka
Veľký Inovec (prírodná pamiatka)

**Veľký Inovec** je prírodná pamiatka v Pohronskom Inovci, ktorá je v správe štátnej ochrany prírody Ponitrie.

Nachádza sa v katastrálnom území obce Tekovské Nemce v okrese Zlaté Moravce v Nitrianskom kraji. Územie bolo vyhlásené v roku 1992 na rozlohe 8,4 ha. Ochranné pásmo nebolo určené. Po západnom okraji chráneného územia prechádza žltá turistická značka vedúca z Tekovských Nemcov na vrchol Veľkého Inovca. 

Predmetom ochrany je: *Reliktná forma andezitového prúdu vrcholového typu ako dokladu geologického a geomorfologického vývoja reliéfu vulkanických štruktúr Pohronského Inovca a zachovalých rastlinných a živočíšnych spoločenstiev podhorského až horského stupňa na vulkanickom podloží.*

## Referencie

## Pozri aj
*Veľký Inovec

## Iné projekty

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

Kategória:Prírodné pamiatky v Nitrianskom kraji
Kategória:Chránené územia v okrese Zlaté Moravce
Kategória:Tekovské Nemce
La Banda

**La Banda** je mesto nachádzajúce sa v provincii Santiago del Estero v severnej Argentíne. Je sídlom departmentu Banda.  Pri sčítaní ľudu v roku 2010 malo mesto 106 441 obyvateľov. V roku 2017 sa počet obyvateľov mesta aj s predmestiami odhadoval až na 393 000 ľudí. Tento počet vyplýva aj z toho, že La Banda je v podstate predmestie mesta Santiago del Estero, ktoré je hlavným mestom provincie.

Mesto bolo formálne založené v roku 1912. Počiatky mesta sú ešte z 19. storočia, kedy bolo založené ako farmárska osada, ktorá slúžila na zásobovanie susedného mesta Santiago del Estero.

## Referencie

## Iné projekty

## Externé odkazy
* Stránka mesta

Kategória:Mestá v provincii Santiago del Estero
Tesco Extra Košice

**Tesco Extra** je obchodné centrum, ktoré sa nachádza v Košiciach v mestskej časti Džungľa na ulici Trolejbusová 1. Bolo otvorené v roku 1999, no prešlo rozsiahlou rekonštrukciou v roku 2012. Je to historicky druhý hypermarket Tesco na Slovensku.

## Poloha
Obchodné centrum s hypermarketom je postavené medzi ulicami Hlinkova a Prešovská cesta v bezprostrednej blízkosti diaľničnej križovatky Dargovských hrdinov v ktorej sa stretávajú cesty R4 a 547. Na juh od obchodného centra sa nachádza autobusové depo Dopravného podniku mesta Košice.

## Obchody
Prenajímateľná budova vedľa hypermarketu bola dokončená v októbri 2008. Na parkovisku sa nachádza Tesco čerpacia stanica.

V areáli obchodného centra Tesco sa nachádzajú viaceré predajne medzi, ktoré patrí: NAY Elektrodom, Mountfield, OBI, JYSK, Intersport, Dráčik, Okay Elektro a dve kasína – Rebuy Stars a Diamond Game Club.

Medzi najväčších prenajímateľov obchodného centra patria - H&M, CCC a SportsDirect.

## Galéria

Tesco Extra Košice 1.jpg|Bočný nápis
Tesco Extra Košice 2.jpg|Predajne Dráčik, Okay a Diamond
Tesco Extra Košice 3.jpg|Pohľad z Hlinkovej ulice
Tesco Extra Košice - pokladne.jpg|Pokladne
Tesco Extra Košice - interiér.jpg|Interiér
Tesco Extra Košice - H&M.jpg|Predajňa H&M
Tesco Extra Košice - CCC.jpg|Predajňa CCC


## Referencie

## Iné projekty

## Externé odkazy
*Oficiálna stránka Tesco Stores
*Oficiálna stránka pasáží Tesco

Kategória:Nákupné centrá v Košiciach
Kategória:Architektúra z 2012
Spektr-R

**Spektr-R** (alebo **Radioastron**) bol vesmírny rádioteleskop určený na štúdium rádiových zdrojov vo vesmíre. 
Bol vypustený 18. júla 2011 pomocou rakety Zenit-3M z kozmodrómu Bajkonur. Jeho hlavná funkcia bola v pozorovaní v súčinnosti s ďalšími rádioteleskopmi na Zemi pomocou interferometrie.

10. januára 2019 prestalo fungovať spojenie so satelitom. Do 30. mája 2019 prebiehalo úsilie obnoviť komunikáciu a v tento deň sa štátna komisia rozhodla oficiálne ukončiť pozorovací program. Príčina prerušenia spojenia nastala kvôli dlhému vystaveniu satelitu vesmírnemu žiareniu.

## Referencie

## Externé odkazy
* Oficiálna stránka

Kategória:Rádioteleskopy
Kategória:Kozmické observatóriá
Kategória:Ruské umelé družice
Kategória:Kozmonautika v 2011
Kategória:2011 v Rusku
Kategória:Neaktívne sondy
Chałubińského brána

**Chałubińského brána** aj **Chalubiňského vráta**, **Chalubinského vráta** (; , , ) je úzke sedlo v hlavnom hrebeni Vysokých Tatier medzi Piargovou vežou a Kopou nad Chałubińského bránou. Je to najpraktickejší priechod medzi Kôprovou dolinou a Dolinou Rybiego Potoka. 

Značkovaný chodník zo slovenskej strany do sedla bol v roku 1958 zrušený. Z poľskej strany vedie do neho  červeno značený turistický chodník z Morského oka.

## Názov
Sedlo bolo pomenované po Tytusovi Chałubińskom. Autorom je tatranský maliar a literát Walery Eljazs.

## Prví v sedle
Prvé letné turistické výstupy do sedla nie sú známe. V zime 7. februára 1914 na lyžiach do sedla vystúpil W. Skórczewski a horský vodca Stanisław Gąsienica Byrcyn. V roku 1994 neďaleko sedla zahynula Maria Chałubińska manželka vnuka Tytusa Chałubińskiego – Stefana.

## Referencie

* 

## Iné projekty

## Externé odkazy
* Poloha na turistickej mape

Kategória:Sedlá Vysokých Tatier
Epikrates z Rodosu

**Epikrates** () bol grécky sochár v 2. storočí pred Kr. 
 
Sochár Epikrates, syn Alexippa z Rodosu, bol činný približne v 1. polovici 2. stor. pred Kr. Nezachovali sa od neho žiadne sochy, známe sú ale jeho signatúry z podstavcov sôch, objavené v archeologických lokalitách rodoských miest Rodos a Kameiros.
 
Podstavec s jeho podpisom nájdený v meste Kameiros je zrejme kompatibilný s podstavcom uvádzajúcim mená významných osôb tohto mesta (správcov svätýň, kňazov atď), ktorí jeho sochu venovali bohom.
Ďalší nápis na mramorovom podstavci objavený v roku 1929 na akropole mesta Rodos, hlása, že bol základňou ním zhotovenej sochy, ktorú istý Damothemis venoval svojmu synovi Charmokleovi.
       
## Referencie a bibliografia

 
Kategória:Sochári starovekého Grécka
Dolina Kasprowa

**Dolina Kasprowa** je dolina v poľských Západných Tatrách. Je veľkým pravostranným oddelením Doliny Bystrej.

## Poloha
Dolina Kasprowa má rozlohu , dlhá je . Ústie doliny je vo výške  asi  na východ od severovýchodného (dolného) konca Kalatówek. V dolnej časti, blízko Kasprowej Polany, smerom na juhovýchod sa nachádza Szeroki Żleb. Dolinu Kasprowu rozvetvuje hrebeň Bałdą na:
* Dolinu Stare Szałasiska
* Dolinu Suchą Kasprową

Najvyšším bodom Doliny Kasprowej je Kasprov vrch.

## Geologické pomery
Územie doliny je zložené z kryštalických a sedimentárnych hornín. Pre spodnú časť doliny sú charakteristické vápence. Preto sa tu nachádzajú početné jaskyne, z ktorých je najdlhšia Kasprowa Niżnia ( chodieb). Počas pleistocénu dolina bola pokrytá ľadovcom.

## Príroda
Veľká časť doliny je porastená smrekmi a kosodrevinou. Najbohatšie sú rastlinné spoločenstvá v Doline Suchej Kasprowej. Na hornej hranici lesa rastie približne 350 límb. Na úbočiach Jaworzyńskich Czół sa nachádza Kasprowa Polana. V súčasnosti je Dolina Kasprowa prísnou prírodnou rezerváciou a pre turistov a horolezcov nedostupná.

## Turistika
* dolnou časťou doliny vedie po  zelenej značke turistický chodník z Kuźnic cez Myślenickie Turnie na Kasprov vrch. Čas túry: 2:30 h, ↓ 2 h.

## Iné projekty

## Externé odkazy
* Poloha na turistickej mape

## Zdroj

Kategória:Doliny poľských Tatier
Flochovský chrbát

**Flochovský chrbát** je geomorfologický podcelok Kremnických vrchov. 

## Vymedzenie
Nachádza sa v centrálnej, najvyššej časti pohoria a zaberá hlavný hrebeň, od severného až takmer po južný okraj pohoria. Obklopujú ho tieto podcelky: na severe Diviacka pahorkatina (podcelok Turčianskej kotliny) a Bralná Fatra (podcelok Veľkej Fatry), na východe Kordícka brázda (časť Starohorských vrchov), Malachovské predhorie a Bystrické podolie (podcelok Zvolenskej kotliny). Ďalej sú to už len podcelky Kremnických vrchov, Turovské predhorie na juhovýchode, Jastrabská vrchovina na juhozápade a Kunešovská hornatina na západe.

## Najvyššie vrcholy
* Flochová   – najvyšší vrch pohoria
* Svrčinník 
* Vyhnatová 
* Javorová studňa 
* Zlatá studňa 
* Velestúr 
* Smrečník 
* Skalka 
* Mýtny vrch 
* Labušen 

## Ochrana prírody
Kremnické vrchy nie sú plošne chráneným územím a v pohorí sa nachádza len niekoľko menších prírodných rezervácií. Významné sú najmä NPR Svrčinník, PR Harmanecký Hlboký jarok a PR Horná Roveň.

## Referencie

Kategória:Geomorfologické podcelky na Slovensku
Kategória:Kremnické vrchy
Kategória:Geografia okresu Žiar nad Hronom
Kategória:Geografia okresu Zvolen
Kategória:Geografia okresu Banská Bystrica
Kategória:Geografia okresu Turčianske Teplice
Obchodné centrum Cassovia

**Obchodné centrum Cassovia** sa náchádza v Košiciach v mestskej časti Juh na ulici Pri prachárni 4 a bolo otvorené 22. augusta 2001, ako prvé väčšie obchodné centrum v Košiciach.

Obchodné centrum prešlo veľkou rekonštrukciou v roku 2007, čím sa zväčšili najmä predajné plochy jednotlivých butikov. Spolu tak vzniklo takmer 70 samostatných obchodných jednotiek. V auguste roku 2012 pribudla prístavba Decodomu a Sika a v septembri do Košíc zavítal aj Möbelix. Posledne pri obchodnom centre pribudol dlhoočakávaný predajca športových potrieb Decathlon, ktorý otvoril svoje brány v decembri 2015.

Predajná plocha obchodného centra je 24 000 m² čím sa stáva 4. najväčším obchodným centrom v Košiciach. Pre motoristov je na parkovisku k dispozícii 1250 parkovacích miest s ručnou autoumyvárkou Sonax a nonstop samoobslužnou čerpacou stanicou Tankomat.

## Obchody
V areáli obchodného centra sa nachádzajú obchodné domy Asko nábytok, Möbelix, Decathlon, Decodom a Siko. Decodom a Siko kúpeľne sú s OC Cassovia spojené spojovacou chodbou.

V Cassovii sa taktiež nachádza supermarket LIDL, ktorý je jeden z najväčších na Slovensku a tiež je to prvý supermarket tejto spoločnosti umiestnený v obchodnom centre na našom území, zároveň je aj najväčšou prevádzkou OC Cassovia.

Medzi najväčších prenajímateľov obchodného centra ďalej patria - Lidl, JYSK, Kineko, Okay Elektro, Neonka, KiK a Gate.

## Galéria

OC Cassovia Košice 2.jpg|Prvý vchod
OC Cassovia Košice 3.jpg|Druhý vchod
OC Cassovia Košice 4.jpg|Pohľad z boku
Lidl - Cassovia Košice.jpg|Supermarket Lidl
Asko Nábytok Košice.jpg|Asko Nábytok
Siko a Decodom Košice.jpg|Siko a Decodom
Möbelix Košice.jpg|Möbelix


## Referencie

## Iné projekty

## Externé odkazy
*Oficiálna stránka obchodného centra

Kategória:Nákupné centrá v Košiciach
Kategória:Architektúra z 2001
Termas de Río Hondo

**Termas de Río Hondo** je mesto nachádzajúce sa v provincii Santiago del Estero v severnej Argentíne. Je sídlom departmentu Río Hondo.  Pri sčítaní ľudu v roku 2010 malo mesto 32 166 obyvateľov. V roku 2017 sa počet obyvateľov mesta odhadoval na 34 800 ľudí. Mesto leží na východnom brehu vodnej nádrže Río Hondo a súčasne na oboch brehoch rieky Dulce.

Pôvodný názov mesta bol *Miraflores*, neskôr dostalo názov *Termas*. Už na konci 19. storočia začalo mesto rásť vďaka cestovnému ruchu spojenému s kúpeľníctvom. V roku 1958 získalo mesto svoju samosprávu. V roku 1966 bolo mesto premiestnené o 21 km, keďže na jeho mieste bola vybudovaná vodná nádrž. Mesto je aj v súčasnosti známe pre svoje horúce pramene a do miestnych kúpeľov cestuje každoročne množstvo turistov, pričom Termas de Río Hondo je tak najnavštevovanejšie mesto provincie.

## Referencie

## Iné projekty

## Externé odkazy
* Stránka mesta

Kategória:Mestá v provincii Santiago del Estero
Square Rooms

„**Square Rooms**“ je skladba amerického speváka a herca Al Corleya. Bola prvým singlom z jeho debutového albumu *Square Rooms*. Vydaná bola v roku 1984 a stala sa hitom v niekoľkých európskych krajinách, pričom v USA dosiahla priemerný úspech.

## formáty a zoznamy skladieb
* **7" singel**
# „Square Rooms“ – 3:39
# „Don’t Play With Me“ – 4:20

* **12" maxi**
# „Square Rooms“ (12" version) – 8:02
# „Square Rooms“ (7" version) – 3:39
# „Don’t Play With Me“ – 4:20

*12" (dlhá) verzia obsahuje celý ďalší verš pred prvým refrénom. Tento verš je odstránený v singlovej aj v albumovej verzii skladby.

## Pozície v rebríčkoch

## Referencie

## Zdroj

Kategória:Single z 1984
Kategória:Piesne z 1984
Kategória:Synthpopové piesne
Kategória:Hi-NRG piesne
Kategória:Debutové single
Kategória:Single Mercury Records
M People

**M People** je anglická dance-popová skupina, ktorá vznikla v roku 1990 a značný úspech dosiahla počas 90. rokov. Názov M people vznikol podľa prvého písmena mena Mike Pickeringa, ktorý skupinu založil. V decembri 2016 časopis *[[Billboard]]* nazval skupinu 83. najúspešnejším tanečným interpretom všetkých čias.

Medzi najväčšie hity patria skladby „One Night in Heaven“, „Moving On Up“, „Don’t Look Any Further“ či „Search for the Hero“.

## Zostava
*Heather Small (* 20. január 1965, Londýn) – vokály (1990–súčasnosť)
*Mike Pickering (* 24. február 1958, Manchester) – klávesy, programovanie (1990–súčasnosť)
*Paul Heard (* 5. október 1960, Londýn) – klávesy, programovanie (1990–súčasnosť)
*Shovell (* Andrew Lovell, 11. február 1969, Juhovýchodný Londýn) – perkusie (1994–súčasnosť)

## Diskografia

**Štúdiové albumy**
**[[Northern Soul (album)|Northern Soul]]* (1991)
**[[Elegant Slumming]]* (1993)
**[[Bizarre Fruit]]* (1994)
**[[Bizarre Fruit II]]* (1995)
**[[Fresco (album)|Fresco]]* (1997)

**Kompilácie a ostatné albumy**
**[[The Best of M People]]* (1998)
**[[Testify (album)|Testify]]* (1999)
**[[Ultimate Collection (album M People)|Ultimate Collection]]* (2005)
**[[Ultimate Collection: The Remixes]]* (2005)
**[[One Night in Heaven: The Best of M People]]* (2007)

## Awards
### Brit Awards

### Mercury Prize

## Referencie

## Zdroj

Kategória:Anglické dance hudobné skupiny
Kategória:Britskí souloví hudobníci
Kategória:Soulové hudobné skupiny
Kategória:Držitelia ceny Brit Award
Kategória:Anglické house hudobné skupiny
Kategória:Britské elektronické hudobné skupiny
Kategória:Hudobné skupiny z 1990
Dolina Starorobociańska

**Dolina Starorobociańska** aj Dolina Starej Roboty je najväčšie orograficky pravé oddelenie, Doliny Chochołowskej v poľských Západných Tatrách.
náhľad|Horná časť doliny
náhľad|Starorobociański Potok
## Poloha
Dolina začína vo výške   pri vtoku Starorobociańského Potoka do Chochołowského Potoka. V hornej časti končí pod na hlavnom hrebení od Končistej () po Sivú vežu ().  Po dne doliny preteká Starorobociański Potok. Dolina má jedno oddelenie – Dolinu Iwaniacku. Do systému Doliny Starorobociańskej patrí tiež poľadovcový kotol Dudowa Kotlina s plesami Dudowe Stawki. Zo strmo spadajúcich stien Dudowych Turni na západných úbočiach doliny sa zvažuje žľab Wielką Szczerbą cez ktorý preteká vodopád odvodňujúci Dudowe Stawki. Dolinu vytvoril ľadovec. 

## História
Názov doliny pochádza od „Starej Roboty –  starého diela“,  banskej činnosti v dávno opustených štôlňach v Banistym Żlebie, na úbočiach Ornaku, kde sa dolovalo už v roku 1520 a možno aj prv. Bola to jedna z najstarších baní v Poľsku. Po baníkoch, ktorí tu dolovali antimónovo – medené rudy s prímesou striebra (80 g v 100 kg rudy), tu zostali zavalené štôlne a haldy vyťaženej rudy. 

Pri vstupe do doliny bola postavená lesovňa, ktorú v roku 1911 prestavali na chatu. Nocovali v nej najmä lyžiari.  
V roku 1930 ju zbúrali. V hornej časti doliny na Starorobociańskiej Równi v roku 1938 vybudovali malú súkromnú chatku. Počas druhej svetovej vojny v nej nocovali poľskí partizáni. Po vojne sa tu ukrývali  príslušníci skupiny „Požiar“, ktorá bojovala proti novému komunistickému režimu. Dňa 7. decembra 1946 skupinu, ktorú viedol Jan Kolas, prepadli bezpečnostné  a vojenské jednotky vtedajšieho režimu. Počas boja 12 ľudí zomrelo, sedem bolo zatknutých, zvyšok utiekol. Chata po boji zhorela. V doline sa v minulosti pásli ovce.

## Príroda
Počas mnohých rokoch vypásania doliny bola vo veľkej miere zničená kosodrevina. V zime z úbočí Ornaku, ktoré sú väčšinou porastené trávou, padajú lavíny. V doline sa často objavujú medvede. Rastie tu v Poľsku málo sa vyskytujúci psinček alpský (Agrostis alpina Scop.). 

## Turistika
*  – z Doliny Chochołowskej prechádza cez Iwaniacku Przełęcz ku chate na Hali Ornak. 
**Čas túry: 2:20 h, naspäť 2:25 h
* Turistická značka čierna – z Doliny Chochołowskej, začiatok pri lesovni a potom po celej doline cez Starorobociańsku Polanu a Starorobociańsku  Rówień až na Sivé sedlo. 
**Čas túry: 2:30 h, ↓ 2 h

## Iné projekty

## Externé odkazy
* Poloha na turistickej mape 

## Zdroj
*

Kategória:Doliny poľských Tatier
Jakub Krako

**Jakub Krako** (* 7. júl 1990, Žilina) je slovenský zjazdový lyžiar a päťnásobný paralympijský víťaz. Jeho navádzačom je v sezóne 2017/18 Branislav Brozman.

Na Zimných paralympijských hrách 2010 vo Vancouveri získal 3 zlaté medaily, ďalšiu zlatú pridal na Zimných paralympijských hrách 2014 v Soči. Na ZPH v Pchjongčchangu získal zlato v Super-G a striebro v zjazde a obrovskom slalome. Strieborné medaily má tiež z Vancouveru a Soči.

## Referencie

## Externé odkazy
* Jakub Krako na paralympic.org
* Profil na stránke slovenského paralympijského výboru

Kategória:Slovenskí alpskí lyžiari
Kategória:Slovenskí paralympionici
Kategória:Alpskí lyžiari na Zimných paralympijských hrách 2010
Kategória:Alpskí lyžiari na Zimných paralympijských hrách 2014
Kategória:Alpskí lyžiari na Zimných paralympijských hrách 2018
Kategória:Alpskí lyžiari na Zimných paralympijských hrách 2022
Kategória:Slovenskí paralympijskí víťazi
Kategória:Medailisti na Zimných paralympijských hrách 2010
Kategória:Medailisti na Zimných paralympijských hrách 2014
Kategória:Medailisti na Zimných paralympijských hrách 2018
Jastrabská vrchovina

**Jastrabská vrchovina** je geomorfologický podcelok Kremnických vrchov. 

## Vymedzenie
Nachádza sa v juhozápadnej časti pohoria a obklopujú ju na severe Kunešovská hornatina, na východe pokračuje pohorie Flochovským chrbtom a následne na juhovýchode Turovským predhorím. Južnú hranicu Jastrabskej vrchoviny i celého pohoria vymedzuje údolie Hrona, na ktorého ľavom brehu leží Hodrušská hornatina (podcelok Štiavnických vrchov) a západný okraj prechádza do Žiarskej kotliny.

## Vybrané vrcholy
* Čertov vrch 
* Jastrabská skala 

## Ochrana prírody
Kremnické vrchy nie sú plošne chráneným územím a v tejto časti sa nachádza len PP Jastrabská skala a PP Ihráčske kamenné more.

## Referencie

Kategória:Geomorfologické podcelky na Slovensku
Kategória:Kremnické vrchy
Kategória:Vrchoviny na Slovensku